ટૂંકમાં કહીએ તો મેદાન પર રહેલા અગિયાર શ્રીલંકન ખેલાડીઓ સિવાય કોઇપણ અન્ય વ્યક્તિએ માસ્ક પહેર્યું હોય એવું જણાયું ન હતું. આ પ્રકારની બાબતોમાં વિદેશીઓ વધુ સેન્સીટીવ હોય છે તેની આપણને જાણ છે તો ઇંગ્લેન્ડના અમ્પાયર નાઈજલ લોંગ અને વેસ્ટ ઇન્ડિઝના અમ્પાયર જોએલ વિલ્સને માસ્ક પહેર્યા ન હતા અને તેઓ શ્રીલંકન ટીમ જેટલો જ સમય મેદાન પર રહ્યા હતા. આટલું જ નહીં પરંતુ શ્રીલંકન કેપ્ટન દિનેશ ચંદીમલે જેટલીવાર મેચ રોકાવડાવી અને જેટલીવાર એની ટીમના ફીઝીયો કે પછી ટીમ મેનેજર મેદાનમાં અમ્પાયર્સ સાથે ચર્ચા કરવા ઉતર્યા ત્યારે એમને પણ માસ્ક પહેરવાની જરૂર લાગી ન હતી!!